Na temelju članaka 54. Zakona o upravljanju nekretninama i pokretninama u vlasništvu Republike Hrvatske (»Narodne novine« 155/23), članka 28. Statuta Općine Medulin (Službene novine Općine Medulin broj 2/13, 2/18, 8/8, 2/20, 1/21) i Strategije upravljanja imovinom u vlasništvu Općine Medulin za razdoblje od 2026 do 2035. godine (Službene novine Općine Medulin broj 6/26) načelnik Općine Medulin dana ___ 2026. godine, donosi slijedeću
ODLUKU 
O DONOŠENJU GODIŠNJEG PLANA UPRAVLJANJA IMOVINOM 
U VLASNIŠTVU OPĆINE MEDULIN ZA 2027. GODINU
Članak I.
Ovom Odlukom donosi se Godišnji plan upravljanja imovinom u vlasništvu Općine Medulin za 2027. godinu kojim se određuju:
1. kratkoročni ciljevi i smjernice upravljanja imovinom u vlasništvu Općine Medulin, 
1. provedbene mjere u svrhu provođenja Strategije upravljanja imovinom u vlasništvu Općine Medulin,
1. detaljna analiza stanja upravljanja pojedinim oblicima imovine u vlasništvu Općine Medulin,
1. godišnji planovi upravljanja pojedinim oblicima imovine u vlasništvu Općine Medulin.

Članak II.
	Zakon o upravljanju nekretninama i pokretninama u vlasništvu Republike Hrvatske (Narodne novine broj 155/23) propisuje donošenje Godišnjeg plana upravljanja imovnom tekuće godine za slijedeću godinu.
Članak III.
Načelnik Općine Medulin jednom godišnje podnosi Općinskom vijeću Izvješće o provedbi Godišnjeg plana upravljanja imovinom do 30. rujna tekuće godine za prethodnu godinu.
Članak IV.
Ova Odluka stupa na snagu danom objave u »Službenim novinama Općine Medulin«, a objavit će se na službenoj web stranici Općine i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13, 85/15, 69/22).

